REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/19-24

2. april 2024. godine

B e o g r a d

Z A P I S N I K

PRVE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 2. APRILA 2024. GODINE

 Sednica je počela u 11,00 časova.

 U skladu sa članom 25. stav 2. Poslovnika Narodne skupštine, sednici je, do izbora predsednika Odbora, predsedavao narodni poslanik Stojan Radenović, najstariji prisutni član Odbora.

Sednici su, pored predsedavajućeg, prisustvovali članovi Odbora: prof. dr Marko Atlagić, Žika Gojković, Vesna Đurišić, Usame Zukorlić, Biljana Jakovljević, Bogdana Koljević Grifit, Ana Miljanić, Peđa Mitrović, prof. dr Đorđe Pavićević, Željko Rebrača, Branko Ružić, Goran Spasojević, Života Starčević i Slađana Šušnjar.

Sednici nisu prisustvovali Vladimir Jelić i dr Zoran Lutovac, niti njihovi zamenici.

 Predsedavajući je saglasno članu 23. stav 3. Poslovnika Narodne skupštine konstatovao da su ispunjeni uslovi za rad i odlučivanje, a zatim se prešlo na rad po predloženom

**D n e v n o m r e d u**

 **1. Izbor predsednika Odbora;**

 **2. Izbor zamenika predsednika Odbora.**

 Prva tačka dnevnog reda: **Izbor predsednika Odbora**

Predsedavajući je, u skladu sa postignutim dogovorom, za predsednicu Odbora predložio gospođu Bogdanu Koljević Grifit, člana Odbora.

 S obzirom da više nije bilo predloga, predsedavajući Stojan Radenović stavio je na glasanje predlog da se za predednicu Odbora za obrazovanje, nauku, tehnološki razvoj i informatičko društvo izabere narodna poslanica Bogdana Koljević Grifit, član Odbora.

 **Odbor je podizanjem ruku, većinom glasova** (12 – ZA, 1 – protiv, 1 – nije glasao)**, izabrao Bogdanu Koljević Grifit za predsednicu Odbora.**

 Narodni poslanik Stojan Radenović čestitao je novoizabranoj predsednici Odbora na izboru, poželeo joj mnogo uspeha u daljem radu i predao joj dalje predsedavanje sednicom.

 Predsednica Odbora se zahvalila prisutnima na ukazanom poverenju, izrazivši nadu da će Odbor za obrazovanje, nauku, tehnološki razvoj i informatičko društvo biti proaktivan odbor i da će raditi timski, naglasivši da je pred Odborom mnogo posla i izazova, posebno u sferi obrazovanja. Bogdana Koljević Grifit nastavila je da predsedava daljim tokom sednice.

 Druga tačka dnevnog reda: **Izbor zamenika predsednika Odbora**

 Predsedavajuća Bogdana Koljević Grifit je, u skladu sa postignutim dogovorom, za zamenika predednika Odbora predložila narodnog poslanika Usame Zukorlića, člana Odbora.

 Budući da više nije bilo predloga, Bogdana Koljević Grifit, predsednica Odbora, stavila je na glasanje predlog da se za zamenika predednika Odbora za obrazovanje, nauku, tehnološki razvoj i informatičko društvo izabere narodni poslanik Usame Zukorlić.

 **Odbor je podizanjem ruku, većinom glasova** (12 glasova - ZA, 2 – nije glasalo), **izabrao Usame Zukorlića za zamenika predsednika Odbora za obrazovanje, nauku, tehnološki razvoj i informatičko društvo.**

 Sednica je završena u 11,15 časova.

 Snimak Prve sednice Odbora za obrazovanje, nauku, tehnološki razvoj i informatičko društvo se nalazi na linku: <http://217.26.67.44/filesnsrs/odbor/odbor2024040211b.mp4>.

 SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 Dejan Jevtović prof. dr Marko Atlagić